ישנן מספר דרישות המצופות מהמדביר לפני שנזמין מדביר להדברת פשפש המיטה. ראשית כל, הדרישה החשובה ביותר היא שהמדביר יהיה מדביר מורשה. הדברה הינה עיסוק הדרוש רישיון במדינת ישראל. מי שמעוניין לעסוק כמדביר צריך לעבור קורס של המשרד להגנת הסביבה, בסופו הוא יקבל רישיון הדברה ככל שיעמוד בדרישות הקורס ויציג תעודת יושר מהמשטרה. המשרד להגנת הסביבה מעניק רישיון להדברת פנים ורישיון להדברת חוץ. כמו כן, תוקף הרישיון מוגבל ויש לחדש אותו. כאשר אתם מזמינים מדביר, שימו לב כי רישיון ההדברה שלו מתאים להדברה המבוקשת וכן כי הרישיון עודנו בתוקף. העסקת מדביר חסר רישיון מתאים ובתוקף, הינה עבירה על החוק.